JMART ยิ้มไม่ออก กำไร Q2/58 ลดลง 45% มาที่ 49.90 ลบ.
JMART ยิ้มไม่ออก กำไร Q2/58 ลดลง 45% มาที่ 49.90 ลบ.จาก 90.87 ลบ. เมื่อปีก่อน หลังค่าส่งเสริมการขาย-ค่าใช้จ่ายการขายและบริการพุ่ง ขณะที่ช่วง 6 เดือนแรกมีกำไร 123.41 ลบ. ลดลง 30% จาก 175.93 ลบ. เมื่อปีก่อน
17 ส.ค. 2558

บริษัท เจ มาร์ท จำกัด (มหาชน) หรือ JMART รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 49.90 ล้านบาท หรือมีกำไรสุทธิ 0.10 บาทต่อหุ้น ลดลง 45% จากช่วงเดียวกันของปีก่อนที่มีกำไรสุทธิ 90.87 ล้านบาท หรือมีกำไรสุทธิ 0.19 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 123.41 ล้านบาท หรือ 0.24 บาทต่อหุ้น ลดลง 30% จากช่วงเดียวกันของปีก่อนที่มีกำไรสุทธิ 175.93 ล้านบาท หรือ 0.39 บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากบริษัทมีรายได้จากการขายและบริการลดลง 51.49 ล้านบาท สาเหตุเกิดจากการขายสินค้าลดลง ขณะที่บริษัทมีค่าส่งเสริมการขายเพิ่มขึ้น 42.84% เนื่องจากได้รับการสนับสนุนเพิ่มขึ้นจากกลุ่มธุรกิจโทรศัพท์มือถือ อีกทั้งมีค่าใช้จ่ายในการขายและบริการเพิ่มขึ้น 40.87 ล้านบาท หรือ 14.91%